|  |  |
| --- | --- |
| ГРБОВИ ЗА МЕМОРАНДУМ | Szerb KöztársaságVajdaság Autonóm Tartomány **Tartományi Oktatási, Jogalkotási,****Közigazgatási és Nemzeti Kisebbségi – Nemzeti Közösségi Titkárság** Mihajlo Pupin sugárút 16., 21000 ÚjvidékТ: +381 21 487 46 14, 487 43 48, 487 43 36ounz@vojvodinа.gov.rs |
|  | SZÁM: 128-451-28/2017-04 | DÁTUM:2017. január 25.  |

A Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság költségvetési eszközeinek a Vajdaság AT általános- és középiskoláinak és diákjóléti intézményeinek infrastruktúrája korszerűsítésének finanszírozására és részfinanszírozására történő odaítéléséről szóló szabályzat (VAT Hivatalos Lapja, 4/17. szám) 3. szakasza alapján, figyelemmel a Vajdaság Autonóm Tartomány 2017. évi költségvetéséről szóló tartományi képviselőházi rendeletre (VAT Hivatalos Lapja, 69/16. szám), a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság (a továbbiakban: Titkárság)

**PÁLYÁZATOT**

**hirdet**

**A VAJDASÁG AUTONÓM TARTOMÁNY ÁLTALÁNOS – ÉS KÖZÉPISKOLAI INTÉZMÉNYEI ÉS DIÁKJÓLÉTI INTÉZMÉNYEI SZÁMÁRA**

**MŰSZAKI DOKUMENTÁCIÓ KIDOLGOZÁSÁNAK 2017. ÉVI FINANSZÍROZÁSÁRA ÉS RÉSZFINANSZÍROZÁSÁRA**

A Titkárság a pályázatot a Vajdaság Autonóm Tartomány 2017. évi költségvetéséről szóló tartományi képviselőházi rendelet (VAT Hivatalos Lapja, 69/16. szám) által biztosított eszközeire hirdeti meg: Vajdaság Autonóm Tartomány általános- és középiskolai intézményei és diákjóléti intézményei számára műszaki dokumentáció kidolgozásának finanszírozására, összesen **45.275.000,00 dinár** összegben (általános iskolai oktató-nevelő intézmények számára **27.125.000,00 dinár**, középfokú oktató-nevelő intézmények számára **16.150.000,00** **dinár**, diákjóléti intézményekszámára **2.000.000,00 dinár).**

Műszaki dokumentáció kidolgozása alatt annak a műszaki dokumentációnak a kidolgozása értendő, amely a tervezésről és építésről rendelkező hatályos jogszabályokkal összhangban az illetékes hatóság által a Vajdaság Autonóm Tartomány általános- és középiskolai intézményei és diákjóléti intézményei által használt új épület felépítése, vagy a már meglévő épületen végzett munkálatok kivitelezése jóváhagyásáról szóló dokumentum kiállításához szükséges, illetve:

* Ötletterv;
* Ötletterv a vonatkozó tanulmányokkal (a munkálatok kivitelezésének jóváhagyásáról szóló végzés kiállítása céljából – felújítás, helyreállítás, szanálás);
* Az építkezési engedélyhez szükséges projekt, a vonatkozó tanulmányokkal;
* A kivitelezési projekt a vonatkozó tanulmányokkal;
* A felépített épület projektje a vonatkozó tanulmányokkal;
* A beruházási karbantartás munkálatainak kivitelezéséhez szükséges munkák műszaki leírása és összeírása;
* a tervezett projekt megvalósításához szükséges egyéb műszaki dokumentáció a tervezésről és építkezésről rendelkező hatályos jogszabállyal összhangban.

A pénzügyi kötelezettség megvalósítása Vajdaság Autonóm Tartomány 2017. évi költségvetésének fizetőképességi lehetőségei szerint történik.

**PÁLYÁZATI FELTÉTELEK**

*1. A pályázók köre*

A támogatási eszközök elosztásában részvételre a Szerb Köztársaság, Vajdaság AT és a helyi önkormányzatok által alapított általános iskolai és középiskolai intézmények, valamint a diákjóléti intézmények jogosultak Vajdaság Autonóm Tartomány területéről.

*2. Az eszközök elosztásának szempontjai*

A Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárságnak a Vajdaság Autonóm Tartomány általános- és középiskolai intézményei és diákjóléti intézményei infrastruktúrájának korszerűsítése finanszírozására és részfinanszírozására szolgáló költségvetési eszközei megítélésére vonatkozó szempontok:

1. a projekt megvalósításának jelentősége az objektumot használó tanulók, pedagógusok és foglalkoztatottak biztonsága tekintetében,
2. a projekt megvalósításának jelentősége az oktató-nevelő tevékenység végzéséhez szükséges színvonalas feltételek biztosítása tekintetében,
3. a projekt pénzügyi indokoltsága,
4. a projekt fenntarthatósága,
5. a projekt lokális, illetve regionális jelentősége,
6. a projekt megvalósítása érdekében foganatosított intézkedések,
7. a projekt megvalósításához biztosított eszközforrások.

**A PÁLYÁZATI KÉRELMEK BENYÚJTÁSÁNAK MÓDJA**

A pályázati kérelmeket a Titkárság egységesített pályázati űrlapján kell benyújtani. A teljes pályázati dokumentáció **2017. január 25-től** letölthető a Titkárság **[www.puma.vojvodina.gov.rs](http://www.puma.vojvodina.gov.rs)** honlapjáról.

A pályázatokat postai úton a következő címre kell eljuttatni: Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság „Pályázat - Vajdaság Autonóm Tartomány általános- és középiskolai intézményei és diákjóléti intézményei számára műszaki dokumentáció kidolgozásának 2017. évi finanszírozására” megjelöléssel a Mihajlo Pupin sugárút 16., 21000 Újvidék címre, vagy személyesen átadni, a tartományi közigazgatási szervek újvidéki iktatójában (a Tartományi Kormány épületének földszintjén). (Pokrajinski sekretarijat za obrazovanje, propise, upravu i nacionalne manjine – nacionalne zajednice „Za konkurs – za finansiranje izrade tehničke dokumentacije za potrebe ustanova osnovnog i srednjeg obrazovanja i vaspitanja i učeničkog standarda na teritoriji AP Vojvodine za 2017. godinu“, Bulevar Mihajla Pupina 16, 21000 Novi Sad).

A pályázati kérelemhez mellékelni kell a **projektfeladatot, az iskolaszék/igazgatóbizottság határozatát a projekt megvalósítására irányuló teendők megkezdéséről, a műszaki dokumentáció kidolgozására vonatkozó ajánlat-előszámla** (cégnyilvántartásba bejegyzett gazdasági társaságtól, más jogi személytől, illetve vállalkozótól beszerzett)**, a tervezett projekt megvalósításához** **jelenleg rendelkezésre álló dokumentáció** (ha van ilyen) **és az oktatási intézmény adóazonosító jeléről szóló bizonylat fénymásolata.**

**A pályázatok benyújtásának határideje 2017. február 27.**

A Titkárság fenntartja a jogot, hogy a pályázótól, ha arra szükség van, további dokumentációt és információkat kérjen, illetve az eszközök megítéléséhez a szükséges feltételek teljesítését kérje.

A bizottság nem veszi figyelembe:

- a hiányos pályázatokat,

- a késedelmes pályázatokat (a pályázati határidő utolsó napjaként megjelölt határidőn túl benyújtott),

- a nem megengedett pályázatokat (felhatalmazással nem rendelkező, a pályázatban nem szereplő személyek és alanyok által benyújtott),

- a nem a pályázatban szereplő rendeltetésre vonatkozó pályázatokat,

- azoknak az igénybevevőknek a pályázatait, akik a tartományi költségvetésből az előző időszakban odaítélt eszközök felhasználását pénzügyi beszámolóval, vagy narratív jelentéssel nem indokolták.

A pályázati eredmények a Titkárság honlapján kerülnek közzétételre.

**A pályázattal kapcsolatos bővebb információk a Titkárság 021/487 46 14, 487 43 48, 487 43 36 telefonszámain kaphatók.**

 Nyilas Mihály

 tartományi titkár